Birger jarl
Birger jarl rođen kao Birger Magnusson  (-, oko 1210.- Jälbolung (Västergötland), 21. oktobar 1266.), bio 
je švedski jarl i stvarni vladar od 1248. do svoje smrti.

Biografija

Birger je odrastao u selu Bjelbo u Östergötlandu, sjedištu moćne porodice Bjelbo, kao mladić se istakao kao 
vojnik pa je već 1248. dobio najvišu švedsku plemićku titulu jarla, zato su ga zvali Birger jarl.
Nešto prije 1238. oženio se sa Ingeborg Eriksdotter (1212. - 1254.), sestrom kralja Erika XI.

Kad je Erik umro bez muškog nasljednika, Birger je uspio uvjeriti članove Dijete
da izaberu njegovog maloljetnog sina Valdemara u čije ime je isprva vladao kao regent. 
Vladanje mu je ušlo u krv, pa je to nastavio i nakon što mu je sin preuzeo tron.

Birger je za svoje vladavine uspio osigurati podršku crkvene elite protiv samovoljnih velikaša i njihovih brojnih 
pokrajinskih Dijeta, on je izdao prve švedske nacionalne zakone i razvio koncept - kraljevskog mira. 

Brakovima je uspostavio bliskije odnose sa Norveškom i Danskom, svoju kćer Rikissu (1236 - 1288) udao je
1251. za norveškog prijestolonasljednika, a on sam se 1261. ponovno oženio sa Mechtild od Holsteina, udovicom danskog kralja Abela.

Birger je proširio švedski utjecaj po južnoj Finskoj, dodjelom brojnih privilegija potakao je baltički grad Lübeck 
da poveća svoju trgovačku aktivnost po Švedskoj. 

Iako tvrdnja da je on osnovao Stockholm nije točna, ipak stoji da je za njegove vladavine Stockholm je postao administrativni centar 
Švedske. Civilizirao je zemlju donošenjem zakona koji je štitio (ograničeno - ali ipak) prava žena i udvostručio kazne za
nedjela protiv crkve i kraljevskog savjeta.

Izvori

Vanjske veze 

 Birger (Birger jarl) Magnusson na portalu Historiska Personer  

Historija Švedske
Švedski vladari